《漫兴》
清代·吴鸿璧

十亩桑阴退灌园，高情萧淡薄华轩。闲评花史消长昼，细剪松毛覆断垣。

白眼漫言同阮籍，赤须曾不似刘琨。黄金用尽空羞涩，肯学儿曹倚市门。

作者简介：吴鸿璧，（1733-1812）字瑶田，号璞斋，晚号丽仙，清江阴城东窑上人，诸生。仪观俊伟，拳勇绝人，与人相处，谦恭谨慎，若无能之辈，视志同者如骨肉，有急难则倾身相助，待人接物，必循礼法自处，人皆敬畏之。